Halberstadt

Halberstadt estas la administra centro de la distrikto Harco en la germana federacia lando Saksio-Anhalto. Fine de  la urbo havis  loĝantojn - sekve ĝi estas la kvina plej granda urbo de Saksio-Anhalto. Ĝi situas ĉirkaŭ 20 km nordoriente de la montaro Harco ĉe la rivereto Holtemme. Norde de la urbo etendiĝas la montetaro Huy, sude la montetaroj Spiegelsberge, Thekenberge kaj Klusberge.

Jam en 872 Halberstadt estis episkopa sidejo, urbajn rajtojn ĝi ricevis en 1108. En 1387 la urbo aliĝas al la komerca ligo Hanso. En 1681/82 pro la terura pesto mortis 2197 homoj. Ĉ. 1750 la poeto Johann Wilhelm Ludwig Gleim faris sian domon komunikada centro de la germana klerismo.

En 1938 la tre forta juda komunumo de la urbo estis devigata de la nazioj, mem detrui sian sinagogon en Bakenstrato. Tiu en 1712 en baroka stilo konstruita sinagogo, donacita de la kortega judo Berend Lehmann, siatempe estis unu el la plej belaj en Eŭropo.

La 8-an de aprilo 1945 pli ol 80% de la urbokerno estis detruita fare de anglaj/usonaj bombaviadiloj.

La rekonstruo de la urbocentro finiĝis nur en 1998.

 Vidindaĵoj 
 La historia ensemblo Katedrala placo kun la katedralo (en ĝi la fama katedrala trezoro) je la orienta flanko kaj la Preĝejo Nia kara Sinjorino je la okcidenta flanko
 La historia malnovurbo kun kelkaj post la milito restintaj domoj en malsuprasaksia trabfaka stilo
 La urbodomo, novkonstruita kun rekonstruitaj partoj de la malnova fasado kaj kun rolando
 La Gleim-domo, muzeo pri la germana klerismo
 Heineanum, unu el la plej grandaj ornitologiaj muzeoj en Germanio
 La Berend-Lehmann-Muzeo pri judaj historio kaj kulturo
 La Klaus-sinagogo, nun enhavanta la Moses-Mendelssohn-Akademion
 La Schraube-Muzeo pri burĝa loĝkulturo de la 19-a jc.

 Famuloj 
 Alberto el Halberstadt (ĉ. 1180 - post 1251), mezaltgermanlingva pedagogo kaj verkisto, tradukisto kaj lernejestro
 Johann Melchior Goeze (1717-1786), teologo
 Georg Fleischhauer (n. 1988), bobisto

 Partneraj urboj 
  Wolfsburg en Malsupra Saksio (Germanio)
  Nachod en Ĉeĥio
  Banská Bystrica en Slovakio
  Villars en Francio

 Vidu ankaŭ 
 Tramtransporto en Halberstadt

 Eksteraj ligiloj 

 Oficiala retpaĝo de Halberstadt (, ,  kaj )
 Moses-Mendelssohn-Akademio Halberstadt 
 Berend-Lehmann-Muzeo pri judaj historio kaj kulturo 


Kategorio:Distrikto Harco
Kategorio:Urboj de Saksio-Anhalto
Kategorio:Iamaj eksterdistriktaj urboj de Saksio-Anhalto
Kategorio:Hansourboj